  Майя Бывальцева Берло куинь аръёсты учкыса, Удмуртия Дышетскисьёслэн огъяросси олимпиадазылы йылпумъянъёсъя улосвылъёслэн рейтингазы 3-тӥ инты басьтӥз. «Olimpiada.ru» сайт вылэ чӧлскыса, со сярысь ивортэ элькунысь дышетонъя но тодосъя министерстволэн пресс-службаез. Рейтинг 100 сюрс улӥсьёслы усись дипломъёслэн лыдзыя кылдытэмын. 2017-тӥ арын дышетскисьёслэн огъяросси олимпиадаязы 2 сюрс 231 дипом сётэмын. Кунысь 100 сюрс улӥсьёслы 1,5 ӝыны котыр диплом усе. Удмуртиын лыдпус 4 поллы бадӟымгес. Элькунысь дышетонъя но тодосъя министерствоын пусъё, Удмуртиысь дышетскисьёс олимпиадаосын призовой интыосты пумен ӵемгес басьтыло. Тегъёс: Дышетон Олимпиада Удмуртия Россия рейтинг пиналъёс  